b"\n_START_ARTICLE_\nH\xc3\xa4m\xc3\xa4l\xc3\xa4isten laulu\n_START_PARAGRAPH_\nH\xc3\xa4m\xc3\xa4l\xc3\xa4isten laulu on H\xc3\xa4meen historiallisen maakunnan ja nykyisin Kanta-H\xc3\xa4meen maakuntalaulu. Vuoteen 1999 asti se oli my\xc3\xb6s P\xc3\xa4ij\xc3\xa4t-H\xc3\xa4meen maakuntalaulu, sin\xc3\xa4 vuonna se sai oman maakuntalaulunsa Vihreiden harjujen maan._NEWLINE_H\xc3\xa4m\xc3\xa4l\xc3\xa4isten laulun sanat on kirjoittanut J. H. Erkko. Erkon runoon on kirjoitettu lukuisia s\xc3\xa4vellyksi\xc3\xa4, mutta vakiintunein on melodia, joka on lainattu saksalaisen Friedrich Silcherin  (1789\xe2\x80\x931860) kansans\xc3\xa4velm\xc3\xa4n pohjalta vuonna 1824 s\xc3\xa4velt\xc3\xa4m\xc3\xa4st\xc3\xa4 sotilaslaulusta Treue Liebe, joka tunnetaan nykyisin paremmin alkusanoilla Steh' ich in finst'rer Mitternacht. Silcherin s\xc3\xa4vellyksen on Erkon runoon sovittanut E. A. Hagfors.\n_START_SECTION_\nSanat\n_START_PARAGRAPH_\n1. On mulle Suomi suloisin, _NEWLINE__NEWLINE_vaan H\xc3\xa4me siit\xc3\xa4 kallihin! _NEWLINE__NEWLINE_|: sen tuskin tied\xc3\xa4n vertaista, _NEWLINE__NEWLINE_niin kaunista, niin herttaista _NEWLINE__NEWLINE_kuin kulta H\xc3\xa4meen maa!\xc2\xa0:| _NEWLINE_2. Lempeit\xc3\xa4 laaksoin lehtoja _NEWLINE__NEWLINE_ja lintuin laulupuistoja _NEWLINE__NEWLINE_|: ja marjaisia kankaitaan _NEWLINE__NEWLINE_en unhottaa voi milloinkaan - _NEWLINE__NEWLINE_oi H\xc3\xa4meen kallis maa!\xc2\xa0:| _NEWLINE_3. Oi H\xc3\xa4meen pellot viljavat _NEWLINE__NEWLINE_ja kasket kullan loistavat _NEWLINE__NEWLINE_|: ja tuhannet sen tuomikot, _NEWLINE__NEWLINE_sen niityt, norot, varjostot! _NEWLINE__NEWLINE_Ei maata vertaistaan!\xc2\xa0:| _NEWLINE_4. Kuin taivas t\xc3\xa4\xc3\xa4ll' on loistoisa _NEWLINE__NEWLINE_ja iltat\xc3\xa4hti kultaisa, _NEWLINE__NEWLINE_|:ja ruskot yht\xc3\xa4 runsahat, _NEWLINE__NEWLINE_syys\xc3\xb6iden s\xc3\xa4hk\xc3\xb6t leimuvat _NEWLINE__NEWLINE_ja talvet suojaisat!\xc2\xa0:|_NEWLINE_5. Ei impee miss\xc3\xa4\xc3\xa4n rakkaampaa, _NEWLINE__NEWLINE_ei siveemp\xc3\xa4\xc3\xa4, ei jalompaa, _NEWLINE__NEWLINE_|: kuin H\xc3\xa4meen valkotukkainen, _NEWLINE__NEWLINE_tuo sinisilm\xc3\xa4 neitonen _NEWLINE__NEWLINE_on rusoposkinen.\xc2\xa0:| _NEWLINE_6. Ja kansaa kussa l\xc3\xb6yt\xc3\xa4nen _NEWLINE__NEWLINE_niin j\xc3\xa4ykk\xc3\xa4\xc3\xa4 kuin on H\xc3\xa4mehen, _NEWLINE__NEWLINE_|: niin vakavaa, mi auraltaan _NEWLINE__NEWLINE_ei suotta siirry milloinkaan, _NEWLINE__NEWLINE_halveksi s\xc3\xa4\xc3\xa4ty\xc3\xa4\xc3\xa4n.:| _NEWLINE_7. Jos miest\xc3\xa4 miss\xc3\xa4 tarvitaan _NEWLINE__NEWLINE_maan eest\xc3\xa4 vaikka kaatumaan, _NEWLINE__NEWLINE_|: niin uljaita on urhoja, _NEWLINE__NEWLINE_on j\xc3\xa4rke\xc3\xa4, on kuntoa, _NEWLINE__NEWLINE_jos toimeen tartutaan.:|"